เกมส่งผลต่อพฤติกรรมความรุนแรงได้ 3 ประการได้แก่อะไรบ้าง
1 การเล่นเกมทำให้เด็กได้เรียนรู้วิธีการ รูปแบบการตอบสนองด้วยความรุนแรงแบบหลากหลาย ทำให้เด็กลอกเลียนแบบพฤติกรรมเหล่านั้น ทั้งในยามปกติเพื่อความสนุกสนาน หรือในยามมีภาวะเครียด เช่น โกรธผู้อื่น แล้วตอบสนองด้วยพฤติกรรมรุนแรงที่เลียนแบบมาจากการพบเห็นขณะเล่นเกม 

2 เป็นจากความเคยชิน desensitized to violence ทำให้ไม่ได้เกิดความรู้สึกว่าเป็นการกระทำที่ไม่ดี ไม่สมควร ความเคยชินจากการได้ทำร้ายคู่ต่อสู้ ฆ่าคน ขโมยของ หรือข่มขืนคนอื่นในเกม ซ้ำแล้วซ้ำอีก เป็นการหล่อหลอมพฤติกรรมก้าวร้าวรุนแรงที่น่ากลัวอย่างมากสำหรับเด็กในอนาคต 

3 เป็นเป้าหมายของเกม การได้คะแนนมากขึ้น ได้สู่เป้าหมายคือชัยชนะ โดยจำนวนการตายของคู่ต่อสู้ หรือจำนวนการข่มขืน โบนัสจากการใช้อาวุธที่แรงทำให้คนตายจำนวนมาก โบนัสจากการฆ่าเด็ก คนชรา และสตรี สิ่งเหล่านี้ทำให้เด็กหล่อหลอมความคิด แม้เพียงความขัดแย้งปกติที่ในอดีตอาจลงเอยด้วยการชกต่อยกัน กลับกลายมาเป็นการใช้มีดทิ่มแทงเพื่อให้ตาย โดยไม่รู้ตัวว่าความตั้งใจเหล่านี้ถูกหล่อหลอมมาหลายปีจากการเล่นเกม 

ระบบเรตติ้ง rating ของเกม การจัดเรตติ้งของเกมอาจเป็นการป้องกันทางหนึ่ง แม้ว่ายังอ่อนอยู่มาก ก่อนจะให้เด็กเล่นเกมใดลองค้นทางอินเทอร์เน็ต หรือหากซื้อเกมจริงก็ลองอ่านดูในคำแนะนำ และให้เด็กเล่นให้เหมาะสมตามอายุ
กุมารเวชศาสตร์ (กุมารเวชศาสตร์) - Pediatrics